Tisztelt Küldöttgyűlés!

Muray Edina vagyok, Környezettudomány Msc I. évfolyamos hallgató. ELTE-s karrierem 2009-ben kezdődött, mikor is felvételt nyertem szakomra és beléptem lelkes újoncként a Környezettudományi Klubba. Ahol életem eddigi legjobb csapatával dolgozhattam együtt, kis idő múltán, mint titkár. Akkori Elnökünk (Attesz) felvetésére a tavaszi félévben (amit passziváltam) elindultam az Elnöki posztért, és el is nyertem. Azon túl, hogy megtapasztaltam a vezetői pozíció minden oldalát, időközben végigvittük a Klub egyesületi bejegyzését is.

A HÖK-kel rögtön ősszel megismerkedtem az ominózus malacsütéses Összetartás bulin a KCSSK-ban. Majd tavasszal egy fergeteges bevonó táborban és Klubos LEN koordinátorként is tovább gyarapítottam tapasztalataimat. A kommunikáció, emberekkel való kapcsolattartás, ismeretközlés mindig is közel álltak hozzám, szeretek összeszervezni különböző csapatokat, csoportokat és köztük áthidaló kapocsként funkcionálni. Ezért is mikor Attesztól érdeklődtem, hogy mi hír kommunikáció terén, és ő megemlítette, hogy akár dolgozhatnánk közösen, örömmel kaptam az alkalmon.

A félév első SZACS gyűlésén lehetőségem nyílt, hogy meghallgassam, Dukán András elnök jelölt milyen elképzeléssekkel vág bele a pályázásba, és mindegyiket támogattam. Az elődöm által lefektetett minimum feladatlista és feladatkör leírás, illetve az elmúlt éves eredményei jó alapot nyújtanak számomra a további munkához.

Programtervem annak szellemében készült, hogy az Önkormányzat a hallgatók érdekképviseleti szerve és egyik célja az ő folyamatos tájékoztatásuk. Belföldi híreket olvasva is kitűnik, hogy ez elengedhetetlen, így a Kommunikációs Biztosi tisztség fontossága és állandósításának szükségessége is kiviláglik. Programtervem az elkövetkezendő egy évre röviden:

1. „Kötelező” **megjelenések**: Nyúz lapindító, szerkesztőségi megbeszélés, Választmány és Küldöttgyűléseken való részvétel, EHÖK Kommunikációs Bizottságának ülései – *első két eseményen elméletileg nem kötelező a részvétel, de már csak a Tisztségviselői hétvége tapasztalataiból is kiindulva, kötelező a megjelenés egy kommunikációsnak, hiszen nagyon sok probléma és lényegi információ kerül felszínre ilyenkor.*
2. **Belső kom**munikáció **megkönnyítése** az Önkormányzat minden szintjén dolgozóknak –

sokan és sokat dolgoznak a hallgatókért, de előfordul, hogy a munkafolyamatot az információ áramlás elakadása akasztja meg, pl. „kiküldtem a levelet, de nem küldték tovább/nem kaptam visszajelzést…”. -> Ennek megoldására kezdeményezném a Kommunikációs Biztosnak **hozzáférés**i jogot a szakterületi, évfolyam és egyéb **levelezőlistákra**, hogy az egyébként is leterhelt tisztségviselők válláról levegyen egy kis súlyt, a fontos felhívások, információk pedig időben célt érjenek.

[TTK-INFO] listán csak a Kari élettel, pályázatokkal stb. kapcsolatos hírek kiküldése aktualitásuktól függően, a rendezvények már ma is elsősorban Facebook-on terjednek, illetve külön jelölni a levelek tárgyában, hogy ilyen jellegű levélről van szó -> jobb strukturáltság.

Belső csapatépülést szolgálandó elődeink által ránk hagyományozott összejövetelek, az **Összetartás** és **HÖK Karácsony** megszervezése és lebonyolítása.

1. **Párbeszéd** a **hallgatókkal** karöltve – tájékoztatáson és visszajelzésen alapuló

Pl. Nyúz-ban, Facebook-on erre megvannak a lehetőségek, amik még parlagon hevernek.

**Kérdőív**es szondáztatásuk (*földrajzos* *hallgatók bevonásával?*), lehetőleg minél szélesebb körre kiterjesztve. Kiértékeléshez ötletek Brizsu, Fecó. Itt is jelzem, hogy ha bárkinek van egy jó ötlete, ne tartsa magában, hanem keressen meg vele bátran.

Igényfelmérés kellene arról, hogy

* mit tudnak a hallgatók a HÖK-ről? mit szeretnének tudni róla?
* miről szeretnének értesülni, információt hallani?
* mi foglalkoztatja őket, aktualitások?
* „**Szólj bele**!” szlogennel futó projekt, melynek csakis ez a célja, hogy aktivizálja a hallgatókat – ezt össze lehet kötni HÖK-ös előadások és Nyílt nap tartásával, amennyiben a tisztségviselőknek van erre affinitásuk
* végezetül eredményekről tájékoztatás, visszajelzés feléjük, hogy lássák, értük vagyunk és dolgozunk

1. **Honlap** is a tájékoztatás fóruma, az új már közel áll a végső stádiumához. Hiányoznak még a **tisztségviselők bemutatkozásai**. Vitaindítónak szánom a Küldöttgyűlésre az alábbi javaslatot, mit tartalmazzon a bemutatkozás?

* tisztségviselők juttatásainak nyilvánossága, mennyit kap és miért
* hogyan tanul, elmúlt két félévben elvégzett kredit/átlag
* hova van delegálva
* beszámolók megjelenítése.

A honlappal a jövőben is Attesz fog foglalkozni, mint a kommunikációs csoport tagja.

**Kommunikációs csoport** létrehozása, emberek bevonása – jó elképzelésekkel rendelkező, érdeklődő emberek bevonása. A napi kommunikációs tevékenység kapcsán is.

**Kisokos -** a honlapon elektronikus formában fontosabb pozíciókhoz pl. Szoc eh (Orsi ötlete).

**Munkablog** – nagyon hasznosnak tartanám, mert testközelből kiderül belőle mennyi energia a hallgatókért végzett munka, és milyen nehézségekkel kell megküzdenie egy képviselőnek mikor szorgalmi és vizsgaidőszakába próbálja mindezt besűríteni.

Fontos lenne még ezen túlmenően a rendszeres **szakterületi kommunikáció** is, a HÖK honlapjáról mutassanak linkek ezekre az oldalakra.

1. **Educatio**, **OMHV**, **előadás** **Nyílt napon** - **Mentorképzőn,** ill. **kommunikációs anyagok szerkesztése** pl. Vezetőképzőre – e programok előkészítése, szervezése, lebonyolítása, együttműködés és **kapcsolattartás** a Hallgatói Alapítvánnyal, Felvételi Irodával, Karrierközponttal
2. Kommunikáció tárgyai:

* évközi események kapcsán pl. választás, pályázati határidő
* nyári időszak pl. gólyatábor
* egyetemen kívüli pl. középiskolásoknak előkészítő -> igény esetén (Fecó)

1. **Választások - PR**

Kommunikációs csatornák:

* Nyúz (ha addig nem lesz papíros, akkor elektronikusan)
* HÖK honlap
* Facebook
* évfolyamlisták
* szakterületi listák
* [TTK-INFO] levelezőlista
* szórólapok
* plakátok (plakát kommandó tagjai)
* emberi erőforrás, szóbeli tájékoztatás:
* képviselők, tisztségviselők
  + HÖK-ös csoportok lelkes önkéntesei pl. külügyi csoport, mentorok
  + más szervezetek lelkes emberei pl. Klub, Mafihe

A választások súlyát mindenki ismeri, idén egy átfogó kampányt szeretnék csinálni, a fent felsorolt csatornákon keresztül érve el a hallgatókat (ötletek már beépítve Bence, Attesz, Duki-tól).

Először is a Nyúz-ban egy cikk sorozatot gondolok megjelentetni a HÖK-ről a hallgatók részére: mi az, hogy épül fel, tisztségviselők mivel foglalkoznak, ki tagja, ki és hogyan lehet képviselő? Természetesen jelenjen meg a HÖK honlap címe és a Facebook cím is, ahol tömören, felhívó jellegűen posztolnám a tudnivalókat, hivatkozva a honlapra.

Három körös tájékoztatást tervezek a levelező listákon: első körben kimenne egy előzetes figyelemfelkeltő levél, hogy választás lesz, és mit kell erről tudni (röviden-tömören), hivatkozás honlapra, rögtön lehet kattintani és megnézni. Aztán a jelöltek bemutatkozásit tartalmazó Nyúz és HÖK honlapra mutató linkekkel levél. Végül magára a Választásra felhívó levél.

A renitens mailt nem olvasók elérésére lép be a következő lépcső, a személyes információ átadás. Akik a plakátok (plakát kommandó) mellett elsuhannak, azoknak szórólap kiosztása felhívó szlogennel, és linkkel. Ebben számítok a mentorok, képviselők, szakterületek és HÖK-ös csoportok segítségére (pl. Klubosokat is beszerveznék).

Ez egy alkalom lenne, viszont ennek a csapatnak a személyes felhívó ereje felbecsülhetetlen. Ha mindenki szól 2 percben pár mondatot valamelyik segítőkész és jófej tanár órájának elején a Választásokról, az mozgathatja meg a legtöbb embert.

Pályázatom vitaindítónak bocsátom útjára, nyomán reményeim szerint sok közös, jó ötlet születik majd, melyeket együtt dolgoztunk ki és valósítunk meg. Kérdést, óhajt, ötletet mindig minden mennyiségben szívesen látok, ne fogjátok vissza magatokat!

Köszönöm, hogy elolvastad pályázatomat!

Budapest, 2011. március 3.

Üdvözlettel:

Muray Edina

Muray Edina

Mobil: 06-30/593-21-70

Email: muray.edina@gmail.com